turjo4nis/wikipedia-bn-dump-20250701 huggingface dataset:
জেনা অর্টেগা

জেনা মারি অর্টেগা (জন্ম সেপ্টেম্বর ২৭, ২০০২) হলেন একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউ-এ প্রচারিত রোমান্টিক এবং হাস্যরস দৃশ্যকাব্যের ধারাবাহিক জেইন দ্য ভার্জিন এবং জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক স্টাক ইন দ্য মিডল -এ তার অভিনীত চরিত্র সমূহের জন্য পরিচিত। এছাড়াও তিনি ডিজনি চ্যানেল-এ প্রচারিত রোমাঞ্চকর দৃশ্যকাব্যের এ্যানিমেশন ভিত্তিক ধারাবাহিক এলেনা অব এভালর-এ "প্রিন্সেস ইসাবেল" নামক চরিত্রটিতে কন্ঠ দিয়ে থাকেন।

জীবন এবং কর্মজীবন
অর্টেগার বাবা মেক্সিকান বংশধর এবং তার মা, মিশ্রিত মেক্সিকান এবং পুয়ের্তোরিকান বংশধর। তিনি তার পিতা-মাতার ছয় জন সন্তানের মধ্যে চতুর্থ, তাই তিনি তার অভিনীত ধারাবাহিক "স্টাক ইন দ্য মিডল" এর চরিত্র "হার্লে দিয়াজ" এর সাথে সম্পর্কযুক্ত করেন, যেখানে তিনি সাতজন সন্তানের মধ্যে মধ্যমতম। অর্টেগা মাত্র ছয় বছর বয়স থেকেই অভিনয়ের প্রতি আগ্রহী হয়ে উঠেন। তার মা মনে করেছিলেন তিনি এর প্রতি আন্তরিক নয়, কিন্তু আট বছর বয়সের মধ্যেই তার মা এবং অভিনয় শিল্পী ব্যবস্থাপকদের সাহায্য নিয়ে, অর্টেগা অভিনয়ের জন্য পরীক্ষা দিতে শুরু করেন।

২০১৮ সালের মার্চ মাসে, অর্টেগা মার্কিন টেলিভিশন চ্যানেল এবিসি'র ছোট পর্দার টেলিছবি "ম্যান অফ দ্য হাউজ"-এর অভিনয় শিল্পীদের সাথে অভিনয়ের জন্য যোগদান করেন, যেখানে তিনি এলেনা নামক ভূমিকায় অভিনয় করেছেন, যাকে "একজন সুদর্শন এবং নীচমনা একমাত্র শিশু সন্তান, যে তার মামাতো/চাচাতো ভাই-বোনদের সাথে ভালভাবে মানিয়ে নিয়ে বসবাস করতে পারেনা", হিসেবে বর্ণনা করা হয়েছে। 

এছাড়া সম্প্রতি নেটফ্লিক্সের 'ওয়েডনেসডে'তে মুখ্য ভূমিকা পালন করে বহুল জনপ্রিয় হয়েছেন তিনি৷

তিনি Beetlejuice Beetlejuice Beetlejuice সিনেমায় অভিনয় করেন।

চলচ্চিত্র সমূহ
{| class="wikitable sortable"
|+ চলচ্চিত্র এবং ছোট পর্দার ভূমিকা সমূহ
|-
! সাল
! শিরোনাম
! ভূমিকা
! class="unsortable" | মন্তব্য
|-
| ২০১২
| রব
| মেয়েটি
| পর্ব: "দ্য বেবি বাগ"
|-
| ২০১২
| সিএসআই: এনওয়াই
| এইমি মুর
| পর্ব: "আনস্পোকেন"
|-
| ২০১৩
| আয়রন ম্যান ৩
| উপ-রাষ্ট্রপতির কন্যা
| চলচ্চিত্র
|-
| ২০১৩
| ইনসিডিয়াস: চাপ্টার ২
| এ্যানি
| চলচ্চিত্র
|-
| ২০১৪
| রেইক
| জো লিয়ন
| আবর্তক ভূমিকায়
|-
| ২০১৪
| দ্য লিটল রাসকালস সেইভ দ্য ডে
| ম্যারি এনন
| চলচ্চিত্রটির ভিডিওতে সরাসরি
|-
| ২০১৪–বর্তমান
| জেইন দ্য ভার্জিন
| তরুনী জেইন (১০ বছর বয়সী)
| আবর্তক ভূমিকায়
|-
| ২০১৫
| রিচি রিচ
| ডার্সি
| মূল ভূমিকায়
|-
| ২০১৫
| আফটার ওয়ার্ডস
| এনা চাপা
| চলচ্চিত্র
|-
| ২০১৬–বর্তমান
| স্টাক ইন দ্য মিডল
| হার্লে দিয়াজ
| মূল ভূমিকায়
|-
| ২০১৬–বর্তমান
| এলেনা অব এভেলর
| প্রিন্সেস ইসাবেল
| মূল ভূমিকায়
|-
| ২০১৬
| ইলেনা এন্ড দ্য সিক্রেট অব এভালর
| প্রিন্সেস ইসাবেল
| ছোট পর্দার চলচ্চিত্র
|-
| ২০১৮
| বিজার্ডভার্ক
| ইজি
| পর্ব: "দ্য বিএফএফ (বিফোর ফ্রাঙ্কি ফ্রান্ড)"
|-
| ২০২২
| ওয়েন্সডে
| ওয়েন্সডে এডামস
| নেটফ্লিক্স ধারাবাহিক
|-
|২০২৪
|বিটলজুস বিটলজুস
| অ্যাস্ট্রিড ডিজে
| ডার্ক ফ্যান্টাসি কমেডি হরর চলচ্চিত্র
|-
|২০২৫
|ইউনিকর্নের মৃত্যু
| রিডলি
|কমেডি হরর
| মুক্তির তারিখ ঘোষণা হয় নি
|-

বহিঃসংযোগ

২০০২-এ জন্ম
২১শ শতাব্দীর মার্কিন অভিনেত্রী
মার্কিন শিশু অভিনেত্রী
মার্কিন টেলিভিশন অভিনেত্রী
মার্কিন কণ্ঠাভিনেত্রী
জীবিত ব্যক্তি
ক্যালিফোর্নিয়ার অভিনেত্রী
হিস্পানিক ও লাতিন আমেরিকান অভিনেত্রী
মার্কিন যুক্তরাষ্ট্রের এলজিবিটিকিউ অধিকার কর্মী
মার্কিন চলচ্চিত্র অভিনেত্রী
পুয়ের্তো রিকান বংশোদ্ভূত মার্কিন অভিনেত্রী
জাটিভাঙ্গা বধ্যভূমি

জাটিভাঙ্গা বধ্যভূমি বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।

জাটিভাঙ্গা বধ্যভূমি ইতিহাস

১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।

পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় । 
পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।

স্মৃতিসৌধ

নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।

তথ্যসূত্র 

,The Daily Star
,প্রথম আলো
,Ekushey-tv
,NTV

ঠাকুরগাঁও জেলার দর্শনীয় স্থান
বাংলাদেশের বধ্যভূমি
বাংলাদেশের স্বাধীনতা যুদ্ধে সংঘটিত গণহত্যা
বাংলাদেশের স্মৃতিস্তম্ভ ও স্মারক
বাংলাদেশের স্বাধীনতা যুদ্ধের স্মৃতিস্তম্ভ ও স্মারক
নাগার্জুন সাগর বাঁধ

নাগর্জুনা সাগর বাঁধটি  নাগার্জুন সাগরে কৃষ্ণা নদী জুড়ে নির্মিত হয়েছিল যা নলগন্ডা জেলা ও গুন্টুর জেলার মধ্যে অবস্থিত। বাঁধের নির্মাণকাল ১৯৫৫ সাল ও ১৯৬৭ সালের মাঝামাঝি সময়ে ছিল। বাঁধটি একটি জলাশয় তৈরি করে যার মোট সঞ্চয় ক্ষমতা ১১.৪৭২ বিলিয়ন কিউবিক মিটার (৪০৫.১ × ১০৯ কিলোওয়াট)। বাঁধটি তার গভীরতম ভিত্ত থেকে ৪৯০ ফুট (১৫০ মিটার) উচু এবং ০.৯৯ মাইল (১.৬ কিমি) দীর্ঘ। বাঁধে ২৬ টি জলকপাটিকা রয়েছে যা ৪২ ফুট (১৩ মি) প্রশস্ত এবং ৪৫ ফুট (১৪ মি) উচু। নাগর্জুন সাগর ভারতে সবুজ বিপ্লব অর্জনের জন্য শুরু হওয়া "আধুনিক মন্দির" নামে অভিহিত বড় অবকাঠামো প্রকল্পের প্রথম দিকে ছিল। এটি ভারতের প্রথম বহুমুখী-উদ্দেশ্য যুক্ত সেচ এবং জলবিদ্যুৎ প্রকল্পগুলির মধ্যে একটি। বাঁধটি জলবিদ্যুৎ উৎপাদনের পাশাপাশি নালগাঁও, সূর্যপদ, কৃষ্ণ, খাম্মাম, পশ্চিম গোদাবরী, গুন্টুর ও প্রকাশম জেলার জল সরবরাহ করে।  ৪০৮ টি.এম.সি.  সঞ্চয় ক্ষমতার নাগরজুনা সাগর বাঁধের জলাশয়ে আটককৃত সমস্ত জল ব্যবহারের জন্য বাঁধটির করা হয় যা ভারতে দ্বিতীয় বৃহত্তম জলাধার।

ইতিহাস 
১৯৫৫ সালের ১০ ডিসেম্বর প্রধানমন্ত্রী জওহরলাল নেহেরু আনুষ্ঠানিকভাবে বাঁধের নির্মাণ কার্য উদ্বোধন করেন এবং পরের বারো বছরের ধরে প্রকল্পটি নির্মাণ করা হয়। এটি সেই সময়ে বিশ্বের সবচেয়ে লম্বা গাঁথনি বাঁধ ছিল, স্থানীয় ভাবে জানা যায় বিজয়ওয়াড়ার সংসদ সদস্যা কানুরি লক্ষ্মণ রাও বাঁধ নির্মাণের প্রকৌশলি কাজে দক্ষ নেতৃত্বে ছিলেন।  ১৯৬৭ সালে প্রধানমন্ত্রী ইন্দিরা গান্ধী দ্বারা বাম এবং ডান তীরের খালের মধ্যে জলাধার থেকে জলের প্রবাহ চালু করা হয়। জলবিদ্যুৎ কেন্দ্র নির্মাণের পর ১৯৭৮ সাল থেকে ১৯৮৫ সালের মধ্যে বিদ্যুৎ উৎপাদনের সাথে সাথে অতিরিক্ত ইউনিটগুলির বিদ্যুৎ উৎপাদন চালু হয়। ২০১৫ সালে, এই প্রকল্পের উদ্বোধনের হীরকজয়ন্তী উদ্‌যাপন করা হয়েছিল, এই বাঁধটির জন্য অঞ্চলে যে উন্নয়ন হয়েছে  তা মনে রেখে।

বাঁধ নির্মাণের ফলে একটি প্রাচীন বৌদ্ধ বসতি, নাগার্জুনাকন্ডা জলে নিমজ্জিত হয়ে যায় যা প্রথম এবং দ্বিতীয় শতাব্দীর ইকশভাকু সাম্রাজ্যের রাজধানী এবং পূর্ব দাক্ষিণাত্যে সাতবাহন সাম্রাজ্যের উত্তরসূরি ছিল। এখানে খননকার্য চালিয়ে ৩০ টি বৌদ্ধ মঠ, পাশাপাশি নানা শিল্পকর্ম এবং মহান ঐতিহাসিক গুরুত্বের শিলালিপি পাওয়া গেছে। খনন করে  স্মৃতিস্তম্ভগুলি স্থানান্তর করা হয়েছে। কিছু প্রত্নতত্ত্ব জলাধারের মাঝখানে অবস্থিত একটি দ্বীপ, নাগাঞ্জেনকোন্ডায় সরানো হয়েছে এবং অন্যদের অনুপু নামক কাছাকাছি মূল ভূখন্ডে সরানো হয়।

উপাত্ত

 অববাহিকা: 
 পূর্ণ জলাধারের স্তর (এফআরএল):  এমএসএল
 এফআরএল: ২৮৫ বর্গ কিলোমিটারে  ছড়িয়ে  
  মোট সঞ্চয়স্থান ৪০৫ টি.এম.সি.
 নদী স্লাইডের MDDL:  এমএসএল
 গাঁথুনি বাঁধ
 স্পিলওয়ে বাঁধের: ৪৭১ মিটার
 অপ্রবাহ বাঁধ: ৯৭৯ মি
  বাঁধ দৈর্ঘ্য: ১৪৫০ মি
 সর্বোচ্চ উচ্চতা: ১২৫ মিটার

তথ্যসূত্র

বহিঃসংযোগ

ভারতের বাঁধ
২০শ শতাব্দীতে ভারতের স্থাপত্য
সিপাইথন

সিপাইথন হচ্ছে পাইথন প্রোগ্রামিং ভাষার একটা আরোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন ইন্টারপ্রেটার। 

সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্যান্য ভাষায় বাইন্ডিং লেখা সম্ভব।

কাঠামো 
সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারণে পাইথন থ্রেডগুলো কেবল একটা  প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে(মাল্টিপ্রসেসিং নামে একটা মডিউল আছে যেটা এক্ষেত্রে কিছুটা সহায়তা করে)।

পাইথন বাস্তবায়ন
উন্মুক্ত কম্পাইলার ও ইন্টারপ্রেটার
মুক্ত পাইথন সফটওয়্যার প্রোগ্রাম
অভিজিৎ মুখোপাধ্যায়

অভিজিৎ মুখোপাধ্যায় (জন্ম ২ জানুয়ারি, ১৯৬০) একজন ভারতীয় রাজনীতিবিদ তথা পশ্চিমবঙ্গের জঙ্গিপুর লোকসভা কেন্দ্র থেকে সংসদ সদস্য হয়েছিলেন। ২০২১ সালে পশ্চিমবঙ্গ বিধানসভা নির্বাচনে কংগ্রেসের বিপর্যয় ঘটে। কংগ্রেস বিধানসভায় কোন আসনেই জিততে পারেনি। ২০২১ সালের ৫ জুলাই অভিষেক বন্দোপাধ্যায়ের আমন্ত্রণে তিনি জাতীয় কংগ্রেস ছেড়ে তৃণমূল কংগ্রেসের পতাকা হাতে তোলেন। অবশ্য অভিজিৎ বাবু তৃণমূল কংগ্রেসের সদস্য পদ নেননি। ২০২৫ সালের ১২ ফেব্রুয়ারি  অভিজিৎ বাবু আনুষ্ঠানিকভাবে ভারতীয় জাতীয় কংগ্রেস এ ফিরে আসেন। বিধান ভবনে এক অনুষ্ঠানে অভিজিৎ বাবুর হাতে কংগ্রেসের পতাকা তুলে দেন রাজ্য কংগ্রেস সভাপতি শুভঙ্কর সরকার। অভিজিৎ বাবু বলেন কংগ্রেস দল তাকে যে দায়িত্ব দেবে তিনি তা নিষ্ঠার সাথে পালন করবেন।

অভিজিৎ মুখোপাধ্যায় ২০১২ সালের জঙ্গিপুর লোকসভা নির্বাচনে ২৫৩৬ টি বেশি ভোট পেয়ে তাঁর নিকটবর্তী প্রতিদ্বন্দ্বী সি পি আই (এম) মুজাফ্ফর হোসেনকে পরাজিত করেছিলেন। এই আসনটিতে তাঁর পিতা প্রণব মুখার্জী রাষ্ট্রপতি নির্বাচিত হওয়ার আগে সাংসদ সদস্য ছিলেন।  

২০১৪ সালে জঙ্গিপুর থেকে অভিজিৎ মুখার্জী পুনরায় নির্বাচিত হন।

প্রারম্ভিক বছর 
অভিজিৎ মুখার্জী পশ্চিমবঙ্গের হুগলিতে ১৯৬০ সালের ২ জানুয়ারি বাঙালি ব্রাহ্মণ পরিবারে জন্মগ্রহণ করেন। তিনি ভারতের প্রাক্তন রাষ্ট্রপতি প্রণব মুখার্জী এবং শুভ্রা মুখার্জীর সন্তান। তাঁর ঠাকুরদা কামদা কিঙ্কর মুখার্জী ভারতীয় স্বাধীনতা আন্দোলন এ সক্রিয়ভাবে অংশ নিয়ে ছিলেন এবং ১৯৫২ থেকে ১৯৬৪ সাল পর্যন্ত তিনি ভারতীয় জাতীয় কংগ্রেসের প্রতিনিধি হিসাবে পশ্চিমবঙ্গের আইন পরিষদের সদস্য ছিলেন। অভিজিৎ মুখার্জি ১৯৮৪ সালে যাদবপুর বিশ্ববিদ্যালয় থেকে মেকানিক্যাল ইঞ্জিনিয়ারিং নিয়ে স্নাতক ডিগ্রি লাভ করেছিলেন।

পেশাদারি জীবন 
অভিজিৎ মুখোপাধ্যায় ভারত হেভি ইলেক্ট্রিক্যালস লিমিটেড, মারুতি উদ্যোগ লিমিটেড এবং স্টিল অথরিটি অব ইন্ডিয়া  লিমিটেড এর মত সংস্থাগুলির জন্য কর্পোরেট জেনারেল ম্যানেজার হিসাবে কাজ করেছেন।  তিনি ভারতের স্টিল অথরিটি অব লিমিটেডের কর্পোরেট সোশ্যাল রেসপনসিবিলিটির দায়িত্বেও ছিলেন।

রাজনৈতিক জীবন 
অভিজিৎ মুখার্জী ভারতীয় জাতীয় কংগ্রেসের সাথে রাজনৈতিক জীবন শুরু করেন। ২০১১ সালের নির্বাচনে, নলহাটি কেন্দ্র থেকে অভিজিৎ মুখার্জী নির্বাচিত হন এবং ফরওয়ার্ড ব্লক এর দীপক চ্যাটার্জীকে পরাজিত করেন। উল্লেখ্য দীর্ঘ ৪৪ বছর পর ভারতীয় জাতীয় কংগ্রেস এই আসনে জয় লাভ করে।

কার্টুন চিত্র বিতর্ক 
২০১২ সালের ডিসেম্বরে অভিজিৎ মুখার্জী ব্যাপক সমালোচনার মুখোমুখি হন, যখন ২০১২ সালে দিল্লি গণধর্ষণ মামলার পরবর্তী প্রেক্ষাপটে তিনি কার্টুন চিত্র অঙ্কন করে  নারীদের প্রতি নিন্দা জানান। এবিপি নিউজের একটি সাক্ষাৎকারে তিনি বলেন,  women go to discothèques এবং বাস্তবতা সঙ্গে সংযোগ বিচ্ছিন্ন হয়।  এই মন্তব্যগুলি একটি বিশাল বিতর্কের কারণ হয়ে ওঠে, যা মূল ধর্ষণের ঘটনা হিসাবে বড়।  তাঁর বোন শর্মিষ্ঠা ওই মন্তব্যের উপর আশ্চর্য হয়ে বলেন, তাঁদের পরিবার এইরকম নয়। পরে অভিজিৎ তাঁর সেক্সবাদী মন্তব্যের জন্য ক্ষমা প্রার্থনা করেন।

তথ্যসূত্র

বহিঃসংযোগ 
 Mukherjee's website

কলকাতার রাজনীতিবিদ
যাদবপুর বিশ্ববিদ্যালয়ের প্রাক্তন শিক্ষার্থী
পঞ্চদশ লোকসভার সদস্য
ভারতের রাষ্ট্রপতির সন্তান
পশ্চিমবঙ্গের লোকসভা সদস্য
বীরভূম জেলার ব্যক্তি
হুগলি জেলার ব্যক্তি
বাঙালি রাজনীতিবিদ
মুর্শিদাবাদ জেলার ব্যক্তি
১৯৬০-এ জন্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
জীবিত ব্যক্তি
ষোড়শ লোকসভার সদস্য
বেনাপোল পৌরসভা

বেনাপোল পৌরসভা যশোর জেলার শার্শা উপজেলার একটি ক শ্রেণীর পৌরসভা। ২০০৬ সালের ৫ জানুয়ারী বেনাপোল পৌরসভা গঠিত হয় এবং একই বছরের ১৬ এপ্রিল কার্যক্রম শুরু করে। ২০১০ সালে পৌরসভাকে 'গ' শ্রেনী হতে 'খ' শ্রেনীতে উন্নীত করা হয়। পরের বছরই ২০১১ সালে পৌরসভাটি 'ক' শ্রেণীতে উন্নীত করা হয়।

তথ্যসূত্র

যশোর জেলার পৌরসভা
বেনাপোল
২০০৬-এ বাংলাদেশে প্রতিষ্ঠিত
বালাপুর জমিদার বাড়ি

বালাপুর জমিদার বাড়ি বাংলাদেশ এর নরসিংদী জেলার নরসিংদী সদর উপজেলার বালাপুর গ্রামে অবস্থিত এক ঐতিহাসিক জমিদার বাড়ি।

ইতিহাস
বালাপুর জমিদার বাড়ির প্রতিষ্ঠাতা জমিদার বাবু নবীনচন্দ্র সাহা। তবে কবে নাগাদ এই জমিদার বাড়িটি প্রতিষ্ঠিত হয় তা জানা যায়নি। প্রায় ৩২০ বিঘা জমির উপর এই জমিদার বাড়িটি নির্মাণ করা হয়। এখানে একটি একতলা ভবন, একটি দোতালা ভবন ও একটি তিনতলা ভবন তৈরি করা হয়েছিল যা এখনো দাঁড়িয়ে আছে। এই জমিদার বাড়ির জমিদাররা ছিলেন সংস্কৃতিমান। সন্ধ্যা নামলেই জমিদার বাড়িতে প্রতিদিন ডাক ঢোলের বাজনা বাজা শুরু হত। বিভিন্ন ধরনের নাটক, পালা গানসহ আরো অনেক ধরনের সাংস্কৃতিক অনুষ্ঠান হতো। ১৯৪৭ সালে ভারতবর্ষ ভাগ হলে তারা তাদের জমিজমা মন্দিরের নামে উইল করে দিয়ে এই দেশ ছেড়ে ভারতের কলকাতায় চলে যান।

জমিদার বাড়ির অবকাঠামো
৩২০ বিঘা জমির উপর একটি একতলা, একটি দুইতলা ও একটি তিনতলা ভবন রয়েছে। তিনতলা ভবনটি একশত এক (১০১) কক্ষ বিশিষ্ট ভবন। ৯২ শতক জমি জুড়ে একটি পুকুর রয়েছে। পুকুরটিতে পুরুষ এবং মহিলাদের জন্য আলাদা আলাদা ঘাট রয়েছে। এছাড়াও জমিদার বাড়িটিতে একটি মন্দির ও দুর্গাপূজার মণ্ডপ রয়েছে।

বর্তমান অবস্থা
বাড়িটি তত্ত্বাবধায়নে না থাকার কারণে চারদিক লতাপাতায় জরাজীর্ণ হয়ে রয়েছে। এছাড়াও ভবনগুলোও ধসে পড়তেছে।

যোগাযোগ ব্যবস্থা

ঢাকা থেকে যেতে হলে কুড়িল বিশ্বরোড থেকে

আরও দেখুন
 জমিদার বাড়ি

তথ্যসূত্র

ঐতিহাসিক স্থান
বাংলাদেশের প্রাসাদ
বাংলাদেশের স্থাপত্য
ঈশান

ঈশান (সংস্কৃত ভাষায়: ईशान) শব্দ হিন্দু, বৌদ্ধ ইত্যাদি ধর্মে ঈশ্বর বা কোনো দেবতাকে বোঝায়। ঈশান একটি জনপ্রিয় নাম। এই নামের উল্লেখ শিব পুরাণে আছে, এবং এটি বিষ্ণুর নামও হয়।

হিন্দু ধর্মে 

ঈশান হিন্দু ভগবান শিবের এক নাম। শিব হিন্দু ত্রিমূর্তি (ব্রহ্মা, বিষ্ণু, শিব)এর অন্যতম। এর মূল "ঈশ", যার অর্থ জগতকে শাসন করা অদৃশ্য শক্তি। ঈশান ও ঈশ্বর একার্থক।

ঈশান শব্দের অর্থ 'অনেক', এবং 'উত্তর-পূর্ব' দিকও হয়। বাস্তু শাস্ত্রের মমতে ঈশান্য  দিকের অর্থ সমৃদ্ধি, ঐশ্বর্য্য ও জ্ঞান। হিন্দু ধর্মে উত্তর দিকে সুখ এবং পূর্ব দিকে জ্ঞান বোঝায়। ঈশান দুই-য়েরই মিলন।

শিবের পাঁচটা রূপ আছে। প্রতিটি রূপে পঞ্চতত্ত্ব-- অগ্নি, জল, বায়ু, পৃথিবী, আকাশ, এক একটিকে বোঝায়। ঈশান — শিবের পঞ্চম রূপ, যা উপর দিকে চেয়ে থাকে এবং পঞ্চতত্ত্বের 'আকাশ' বোঝায়।

বৌদ্ধ ধর্মে 

জাপানী বৌদ্ধ বিশ্বাস অনুযায়ী, ১২ জন দেবতা ১২ দিক বোঝায়। সংস্কৃত ভাষাতে 'দেব' শব্দের অর্থ দেবতা বা স্বর্গে থাকা লোক। জাপানী ভাষায় তাদেরকে 'টেন' (天) বলা হয় যা 'দেব'-এর সাথে সমার্থক। ১২ দিকে উত্তর (বিশামন্তেন/বৈশ্রায়ন), দক্ষিণ (এন্মাতেন/যম), পূর্ব (টিয়াশাকুটেন/ইন্দ্র), পশ্চিম (শুইটেন/বরুণ), উত্তর পূর্ব (ঈশানাটেন/ঈশান), উত্তর-পশ্চিম (ফুটেন/বায়ু), দক্ষিণ পূর্ব (কাটেন/অগ্নি), দক্ষিণ পশ্চিম (রাচাৎসুুটেন/রাক্সস), ওপরে (বন্টেন/ব্রহ্মা), তলায় (জিতেন/পৃথিবী), চন্দ্র (ঘাটেন/চন্দ্র) এবং সূর্য (নিটেন/আদিত্য) বোঝায়। 'দেব'গণ হিন্দু বিশ্বাস থেকে নেওয়া, এবং চীনা ও জাপানী রূপে সাজিয়ে নেওয়া। ঈশান তারই অন্যতম। ঈশান উত্তর-পূর্ব দিকের রক্ষক।

ইসলাম ধর্মে 
ঈশান বা ঈসান মুসলিমদের মধ্যে এক জনপ্রিয় নাম। এই নাম সাধারণত ছেলেদের দেওয়া হয়। ইসলাম ধর্মে ঈশানের অর্থ হ'ল "আল্লাহর অনুগ্রহ প্রাপ্ত" বা "যোগ্য"।

তথ্যসূত্র

আরও দেখুন 
 সত্য সাই বাবা

শিব
হিন্দু দেবদেবী
বৌদ্ধ দেবতা
ভারতীয় পুরুষবাচক প্রদত্ত নাম
পুরুষবাচক প্রদত্ত নাম
হিন্দু দেবতা
জাপানি বজ্রযান বৌদ্ধধর্ম
নীতি আয়োগ

জাতীয় আয়োগ সংস্থা, ভারত, সংক্ষেপে নীতি আয়োগ (ন্যাশনাল ইনস্টিটিউশন ফর ট্রান্সফর্মিং ইন্ডিয়া আয়োগ) ভারত সরকারের শীর্ষ জননীতি থিঙ্ক ট্যাঙ্ক হিসাবে কাজ করে। এই নোডাল এজেন্সিটি অর্থনৈতিক উন্নয়নকে অনুঘটক হিসাবে কাজ করে এবং একটি বটম-আপ পদ্ধতি ব্যবহার করে অর্থনৈতিক নীতি নির্ধারণ প্রক্রিয়ায় ভারতের রাজ্য সরকারগুলির জড়িত থাকার মাধ্যমে সহযোগিতামূলক ফেডারেলিজমকে উত্সাহিত করার দায়িত্ব পালন করে। ভারতের বর্তমান প্রধানমন্ত্রী নরেন্দ্র মোদির বৃহৎভাবে যোজনা আয়োগের পরিবর্তে গঠন করা ভারতের অর্থনৈতিক সংস্থা। ভারতবর্ষের আর্থিক যোজনা সমুহের প্রতি লক্ষ্য রেখে ও রাজ্যিক আয়ের জন্য চিন্তা-চর্চার জন্য এই আয়োগের গঠন করা হয়েছে। নীতি আয়োগের অধ্যক্ষ্যতা ভারতের প্রধানমন্ত্রী নরেন্দ্র মোদি বৃহৎভাবে নিজে পরিচালন করেন। ১ জানুয়ারি ২০১৫ তে নীতি আয়োগের স্থাপনা হয় ও ৮ ফেব্রুয়ারিতে প্রথম বৈঠক অনুষ্ঠিত হয়। নীতি আয়োগের যোজনা সমুহ আয়োগের অধিকারিগণ সার্বজনীন ভাবে প্রকাশ করেন।

নীতি আয়োগ এর বর্তমান সিইও হলেন ভি আর সুব্রামানিয়াম, IAS, CEO

পরিকল্পনা কমিশন 
29 মে 2014-এ, স্বাধীন মূল্যায়ন অফিস পরিকল্পনা কমিশনের পরিবর্তে একটি "নিয়ন্ত্রণ কমিশন" তৈরি করার সুপারিশ সহ প্রধানমন্ত্রী নরেন্দ্র মোদীর কাছে একটি মূল্যায়ন প্রতিবেদন জমা দেয়। 13 অগাস্ট 2014-এ, কেন্দ্রীয় মন্ত্রিসভা পরিকল্পনা কমিশন (ভারত) বাতিল করে, যা ইউপিএ সরকার দ্বারা প্রতিষ্ঠিত ভারতের জাতীয় উপদেষ্টা পরিষদের (NAC) একটি পাতলা সংস্করণ দিয়ে প্রতিস্থাপিত হয়। 1 জানুয়ারী 2015-এ, নবগঠিত NITI আয়োগ (ন্যাশনাল ইনস্টিটিউশন ফর ট্রান্সফর্মিং ইন্ডিয়া) এর সাথে পরিকল্পনা কমিশনকে প্রতিস্থাপন করার জন্য একটি মন্ত্রিসভা প্রস্তাব পাস করা হয়েছিল। ভারতের কেন্দ্রীয় সরকার 1 জানুয়ারী 2015 তারিখে নীতি আয়োগ গঠনের ঘোষণা দেয়। 8 ফেব্রুয়ারী 2015 তারিখে নরেন্দ্র মোদীর সভাপতিত্বে নীতি আয়োগের প্রথম বৈঠক অনুষ্ঠিত হয়।

অর্থমন্ত্রী অরুণ জেটলি নীতি আয়োগ তৈরির প্রয়োজনীয়তার বিষয়ে নিম্নলিখিত পর্যবেক্ষণ করেছেন, "65 বছর বয়সী পরিকল্পনা কমিশন একটি অপ্রয়োজনীয় সংস্থায় পরিণত হয়েছিল। এটি একটি কমান্ড অর্থনীতি কাঠামোতে প্রাসঙ্গিক ছিল, কিন্তু আর নয়। ভারত একটি বৈচিত্রপূর্ণ দেশ এবং এর রাজ্যগুলি তাদের নিজস্ব শক্তি এবং দুর্বলতা সহ অর্থনৈতিক উন্নয়নের বিভিন্ন পর্যায়ে রয়েছে। এই প্রেক্ষাপটে, অর্থনৈতিক পরিকল্পনার জন্য একটি 'এক আকার সকলের জন্য উপযুক্ত' পদ্ধতি অপ্রচলিত। এটি আজকের বিশ্ব অর্থনীতিতে ভারতকে প্রতিযোগিতামূলক করতে পারে না।"

সদস্য
 অধ্যক্ষ হিসাবে ভারতের মাননীয় প্রধানমন্ত্রী
 ভারতবর্ষের সব রাজ্যের মুখ্যমন্ত্রী
 কেন্দ্রীয় শাসিত অঞ্চলের লেফটেনেন্ট গভর্নর।
 বিশেষজ্ঞ ও অর্থনীতির বিশেষ অধ্যয়ন থাকা প্রতিষ্ঠিত লোক, বিশেষ ভাবে প্রধানমন্ত্রীর দ্বারা নির্বাচিত ব্যক্তি।

পুর্নকালীন সদস্য
 সুমন বেরি ( উপাধক্ষ্য )
 বিভিআর সুব্যাহ্মণ্যম ( মুখ্য কার্যকরি সদস্য)
 অমিত শাহ , রাজনাথ সিং, নির্মলা সীতারামন, নরেন্দ্র সিং তোমর
 নিতীন গডকড়ী, পীযূষ গোয়েল, বীরেন্দ্র কুমার খটিক, অশ্বিনী বৈষ্ণব, রাও ইন্দ্রজিৎ সিং
 অরবিন্দ বীরমানি ( অর্থনৈতিক )
 বিজয় কুমার সরস্বত ( প্রাক্তন অধিকারি রক্ষা বিশেষজ্ঞ ও বিকাশ সংগঠন )
 অধ্যাপক রমেশ চন্দ ( কৃষি বিষেশজ্ঞ )
 বিনোদ কুমার পাল (জন স্বাস্থ্য বিশেষজ্ঞ)
 প্রধানন্ত্রীর দ্বারা নির্বাচিত কেন্দ্রীয় মন্ত্রী পরিষদের চারজন সদস্য।

তথ্যসূত্র 

ভারতের সরকারি সংস্থা
২০১৫-এ দিল্লিতে প্রতিষ্ঠিত
মোদী প্রশাসনের উদ্যোগ
২০১৫-এ প্রতিষ্ঠিত সরকারি সংস্থা
ভারতের অর্থনৈতিক পরিকল্পনা
সাবেক্ষ্যং ইউনিয়ন

সাবেক্ষ্যং বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।

আয়তন 
সাবেক্ষ্যং ইউনিয়নের আয়তন ২৯,৪৪০ একর (১১৯.১৪ বর্গ কিলোমিটার)। এটি নানিয়ারচর উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৫৯৪জন। এর মধ্যে ১১,৫৫৫জন বৌদ্ধ, ২৪জন মুসলিম, ৫জন হিন্দু, ১০জন খ্রিস্টান।

অবস্থান ও সীমানা 
নানিয়ারচর উপজেলার সর্ব-উত্তরে সাবেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের দক্ষিণে ঘিলাছড়ি ইউনিয়ন ও নানিয়ারচর ইউনিয়ন; পূর্বে নানিয়ারচর ইউনিয়ন ও লংগদু উপজেলার লংগদু ইউনিয়ন; উত্তরে খাগড়াছড়ি জেলার মহালছড়ি উপজেলার মুবাছড়ি ইউনিয়ন ও মহালছড়ি ইউনিয়ন এবং পশ্চিমে খাগড়াছড়ি জেলার লক্ষ্মীছড়ি উপজেলার দুল্যাতলী ইউনিয়ন অবস্থিত।

প্রশাসনিক কাঠামো 
সাবেক্ষ্যং ইউনিয়ন নানিয়ারচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি সাবেক্ষ্যং, এগারাল্যাছড়া, বাকছড়ি ও কেঙ্গালছড়ি এ ৪টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
সাবেক্ষ্যং ইউনিয়নের সাক্ষরতার হার ৩২.৯৮%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 গাইন্দ্যাছড়ি উচ্চ বিদ্যালয়
 জাহানাতলী উচ্চ বিদ্যালয়

নিম্ন মাধ্যমিক বিদ্যালয়
 মরাচেঙ্গী নিম্ন মাধ্যমিক বিদ্যালয়

প্রাথমিক বিদ্যালয়
 আকবরীগ্রাম সরকারি প্রাথমিক বিদ্যালয়
 উচ্চ কেঙ্গালছড়ি সরকারি প্রাথমিক বিদ্যালয়
 এগারাল্যাছড়া সরকারি প্রাথমিক বিদ্যালয়
 করল্যাছড়ি ললিত কুমার মেম্বারপাড়া সরকারি প্রাথমিক বিদ্যালয়
 জাহানাতলী সরকারি প্রাথমিক বিদ্যালয়
 দক্ষিণ কেঙ্গালছড়ি সরকারি প্রাথমিক বিদ্যালয়
 দায্যাপাড়া সরকারি প্রাথমিক বিদ্যালয়
 দেওয়ানপাড়া সরকারি প্রাথমিক বিদ্যালয়
 নিম্ন কেঙ্গালছড়ি সরকারি প্রাথমিক বিদ্যালয়
 বাকছড়ি মুখ সরকারি প্রাথমিক বিদ্যালয়
 বাকছড়ি সরকারি প্রাথমিক বিদ্যালয়
 বাজেছড়া সরকারি প্রাথমিক বিদ্যালয়
 বেতছড়ি চন্দ্রসেন মহাজনপাড়া সরকারি প্রাথমিক বিদ্যালয়
 বেতছড়ি মুখ সরকারি প্রাথমিক বিদ্যালয়
 মধ্য আদম সরকারি প্রাথমিক বিদ্যালয়
 মরাচেঙ্গী মুখ সরকারি প্রাথমিক বিদ্যালয়
 মেজরপাড়া রেজিস্টার্ড বেসরকারি প্রাথমিক বিদ্যালয়
 শিলবন সরকারি প্রাথমিক বিদ্যালয়
 শিলুন্যা সরকারি প্রাথমিক বিদ্যালয়
 সাবেক্ষ্যং করল্যাছড়ি সরকারি প্রাথমিক বিদ্যালয়

যোগাযোগ ব্যবস্থা 
সাবেক্ষ্যং ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক ও লংগদু-নানিয়ারচর সড়ক। সব ধরনের যানবাহনে যোগাযোগ করা যায়। তবে উপজেলা সদর থেকে এ ইউনিয়নের প্রধান যোগাযোগ মাধ্যম নৌপথ।

খাল ও নদী 
সাবেক্ষ্যং ইউনিয়নের উত্তর প্রান্তে চেঙ্গি নদী কাপ্তাই হ্রদে মিলিত হয়েছে। এছাড়া এ ইউনিয়নের মধ্য দিয়ে প্রবাহিত হচ্ছে সাবেক্ষ্যং খাল, এগারাল্যাছড়া খাল, বাকছড়ি খাল, কেঙ্গালছড়ি খাল, বাজেছড়া খাল, করল্যাছড়ি খাল, হাজাছড়ি খাল এবং তারাছড়ি খাল।

হাট-বাজার 
সাবেক্ষ্যং ইউনিয়নের প্রধান হাট-বাজার হল বেতছড়ি বাজার।

দর্শনীয় স্থান 
 ধুমনীঘাট

জনপ্রতিনিধি 
 বর্তমান চেয়ারম্যান: সুপন চাকমা

আরও দেখুন 
 নানিয়ারচর উপজেলা
 নানিয়ারচর থানা
 রাঙ্গামাটি জেলা

তথ্যসূত্র

বহিঃসংযোগ 

নানিয়ারচর উপজেলার ইউনিয়ন
আরামীয় ভাষা

আরামীয় বা অরামীয় ( Arāmāyā, , ) হল একটি ভাষা বা ভাষার দল যা আফ্রো-এশীয় ভাষাসমূহের সেমিটিক ভাষাসমূহের সাথে সম্পর্কিত। আরো নির্দিষ্টভাবে, এটি উত্তর-পশ্চিম সেমিটিক দল, যা হিব্রু এবং ফিনিশীয় ভাষার মত কনানীয় ভাষাসমূহ অন্তর্ভুক্ত করে। আরামীয় বর্ণমালা অন্যান্য ভাষায় ব্যাপকভাবে গৃহীত হয় এবং হিব্রু, সিরিয়াক ও আরবি বর্ণমালার বংশানুক্রমিক।

লিখিত ইতিহাসে প্রায় ৩,১০০ বছর ধরে, অরামীয় বা আরামীয় ভাষা বিভিন্নভাবে সাম্রাজ্যের শাসন ব্যবস্থার ও ঐশ্বরিক উপাসনার ভাষা, ধর্মীয় অধ্যয়ন হিসেবে এবং নিকটবর্তী পূর্বের কিছু সেমিটিক লোকেরা তাদের কথ্য ভাষা হিসেবে কাজ করে।

ব্যুৎপত্তি 
"আরাম"  সামের (আদি পুস্তক ১০:২২) বংশধর সহ তওরাতে (হিব্রু বাইবেল), নাহোর (আদিপুস্তক ২২:২১) এবং ইয়াকুব (১ ক্রনিকলস ৭:৩৪) বেশ কয়েকজন ব্যক্তির সঠিক নাম হিসাবে ব্যবহৃত হয়।

তথ্যসূত্র

বহিঃসংযোগ 

  আরামাইক ডিজাইন  – ওয়েবসাইটি ঐতিহাসিক আরামাইক লিপির উপর ভিত্তি করে বিভিন্ন ডিজাইন প্রস্তাব করে।
  লিশান অনলাইন একাডেমী – বিভিন্ন ডায়ালেক্টে আরামাইক শিখতে স্প্যানিশ নেটওয়ার্কের প্রথম অনলাইন অ্যাকাডেমি। স্প্যানিশ ও পর্তুগিজ ভাষাভাষীদের জন্য।
  আরামাইক অভিধান – search the online dictionary using English or Aramaic words, including many other options.
  আরামাইক ভাষা
  আরামীয় ভাষা এবং এর শ্রেণিবিভাগ – Efrem Yildiz, Journal of Assyrian Academic Studies 
  আরামীয় Peshitta বাইবেল সংগ্রহস্থল – Many free Syriac Aramaic language research tools and the Syriac Peshitta Bible
  ব্যাপক আরামাইক লেক্সিকন (including editions of Targums) – at the Hebrew Union College, Cincinnati
  জুডো-আরামাইকের অভিধান
  ইহুদি ভাষা গবেষণা ওয়েবসাইট: ইহুদি আরামাইক
সুইচগিয়ার

বৈদ্যুতিক ব্যবস্থাকে শর্ট সার্কিট এবং অন্যান্য ত্রুটিজনিত ক্ষতির হাত থেকে সুরক্ষিত করার জন্য পূর্বে থেকেই ব্যবস্থা নিতে হয় আর এ কাজের জন্য সুইচগিয়ার ব্যবহার করা হয় , যার সাহায্যে ক্ষতিকারক প্রভাব নিয়ন্ত্রণে রাখা যায় এবং স্বাভাবিক ও অস্বাভাবিক অবস্থায় বৈদ্যুতিক সিস্টেমকে ‘চালু’ বা ‘বন্ধ’ করে দেওয়া যায়।  তাছাড়া সুইচগিয়ারকে সাধারনভাবে বলতে গেলে এটি এক প্রকার সুইচিং ডিভাইস এবং একিসাথে সংশ্লিস্ট নিয়ন্ত্রণ ,আরক্ষ ও মাপার সরঞ্জাম বসানোর কাঠামো ,কক্ষ ও কানেকশনের সমষ্টিকে বোঝায় ।

সুইচগিয়ার এর গুরুত্ব
সুইচগিয়ার দ্বারা কোন একটি বা একক  জিনিসকে বোঝায় না । এটি বৈদ্যুতিক সিস্টেমের স্বাভাবিক কার্যকলাপের সংযোগকারী , বিচ্ছিন্নকারী , রক্ষণাবেক্ষণকারী ,নিয়ন্ত্রণকারী , পাঠদানকারী ও ভারসাম্য রক্ষাকারী যন্ত্রপাতির সহঅবস্থানকে  বোঝায় । তাছাড়া নিজেদের মধ্যে সংযোগ ব্যবস্থা ও আনুষঙ্গিক যন্ত্রপাতির সহঅবস্থানের ব্যাবস্থাপনাকেও বোঝায় ।
এর প্রধান দুটি উপাদান হলো – রিলে ও সার্কিট ব্রেকার । এছাড়াও অন্যান্য উপাদানগুলো হল- সি.টি , পি.টি , বাসবার , কন্ডাক্টর ও ট্রিপিং মেক্যানিজম ইত্যাদি । বৈদ্যুতিক শক্তি ব্যবস্থাকে সম্পুর্নরুপে ত্রুটিমুক্ত করা সম্ভব নয় তবে ত্রুটির পরিমাণ কমিয়ে সিস্টেমে ব্যবহৃত বিভিন্ন যন্ত্রপাতিগুলোকে ক্ষতির হাত থেকে রক্ষা করা সম্ভব । 
অস্বাভাবিক অবস্থায় যেকোনো বিপদের হাত থেকে সিস্টেমে ব্যবহৃত বিভিন্ন যন্ত্রপাতি তথা গোটা সিস্টেমকে রক্ষা করার জন্য খুব দক্ষ ও নিখুতভাবে কম সময়ে ভালো অংশকে ত্রুটিপূর্ণ অংশ থেকে আলাদা করার ব্যবস্থাকে প্রটেকশন স্কীম বলে । 
ক্রমবর্ধমান বিদ্যুৎ শক্তির চাহিদা পূরনের জন্য বর্তমানে ব্যাপকভাবে সম্প্রসারণ সিস্টেম ব্যবহার করে সিস্টেমের ক্ষমতা বর্ধিত করা হচ্ছে । বর্ধিত ক্ষমতায় পুরো ব্যবস্থাকে সঠিকসময়ে ত্রুটির কবল থেকে রক্ষা করার জন্য সুইচগিয়ার এবং প্রটেকটিভ ডিভাইসসমুহের কার্যকরী ব্যবহার অপরিহার্য ।

সুইচগিয়ারের তালিকা
ভোল্টেজ অনুযায়ী সুইচগিয়ার ২ প্রকার ।

•	এলটি সুইচগিয়ার ,
•	এইচটি সুইচগিয়ার ।

ব্যবহারিক ক্ষেত্র অনুযায়ী সুইচগিয়ারকে আবার ২ ভাগে ভাগ করা যায় ।

•	ইনডোর সুইচগিয়ার ,
•	আউটডোর সুইচগিয়ার ।

চিত্রশালা

সুইচগিয়ার এর উপাদানসমূহ 
•	সুইচ ,
সুইচ আবার দুই প্রকার । যথাঃ –

   •  এয়ার সুইচ ,

   •  অয়েল সুইচ ।

•	ফিউজ ,
•	সার্কিট ব্রেকার ,
•	রিলে ,
•	বাসবার ,
•	ইন্সট্রুমেন্ট ট্রান্সফরমার ,
•	কন্ডাক্টর ,
•	কারেন্ট ট্রান্সফরমার,
•	ভোল্টেজ ট্রান্সফরমার,
•	ট্রিপিং যন্ত্রপাতি ।

তথ্যসূত্র
 

তড়িৎ প্রকৌশল
তড়িৎ ও ইলেকট্রনিক প্রকৌশল পরিভাষা
তড়িৎ